इन लोगों ने नाम न छापने की शर्त पर भड़ास4मीडिया को बताया कि आजतक की संपादकीय टीम के नेता और वरिष्ठ पत्रकार कमर वहीद नकवी की तनख्वाह आठ लाख रुपये महीने नहीं बल्कि दस लाख रुपये महीने है. सीएनबीसी आवाज के एडिटर संजय पुगलिया, जो कभी एसपी सिंह की टीम के खास आदमी हुआ करते थे, भी दस लाख रुपये महीने पाते हैं. उपेंद्र राय जो सहारा मीडिया के सर्वेसर्वा हैं, 11 लाख रुपये के आसपास पाते हैं. दीपक चौरसिया की तनख्वाह स्टार न्यूज में चार लाख रुपये के आसपास है. पुण्य प्रसून बाजपेयी जी न्यूज में कांट्रैक्ट पर हैं और बतौर एडवाइजर काम करते हैं, उन्हें तकरीबन डेढ़ लाख रुपये मिलते हैं, ऐसा सूत्रों ने बताया. यह भी पता चला है कि जब पुण्य सहारा में गए थे तो उनकी सेलरी 11 लाख रुपये महीने के आसपास थी.